
[bookmark: _Toc233101622]ÁLTALÁNOS TUDNIVALÓK

Kedves Hallgatók!

A tanító alapszakon tanulmányaik során minden szemeszterben kötelesek szakmai gyakorlaton részt venni. A 63/2021. (XII. 29.) ITM rendelet (1. melléklet, 6.) Képzési és Kimeneti Követelményeinek (KKK) megfogalmazásában a szakmai gyakorlat tartalma „a képzés egészét átszövő csoportos és egyéni iskolai gyakorlatok és ezek elemzése, dokumentálása”, valamint „a tanítójelölt komplex gyakorlata, aminek időtartama a nyolcadik félévben 
8–10 hét”.
A tanítói hivatásra való felelősségteljes felkészítésnek ez a mozzanata a képzés elengedhetetlen része, ezért a kötelező szakmai gyakorlat teljesítése alól felmentés nem adható – abban az esetben sem, ha valaki képesítés nélkül tanítóként dolgozik vagy dolgozott –, továbbá a gyakorlatról történő hiányzás igazolás ellenében sem minősíthető teljesítettnek, azt minden esetben pótolni kell a szakmai gyakorlatra kijelölt időszakon belül.
A mintatanterv tartalmazza a teljes szakmai gyakorlati ismeretkör felépítését – jelen útmutató a 3. félév teljesítését illetően ad részletesebb támpontokat.
1. A Miskolci Egyetem (továbbiakban: Egyetem) egyetlen napot szervez (péntek délelőtt) csoportos gyakorlatként a hallgatók számára. A gyakorlat kizárólag az itt felsorolt iskolákban teljesíthető az egyetem által megküldött hallgatói csoportbeosztás szerint. A gyakorlat időpontjáról és beosztásáról a szorgalmi időszak során, Neptun-üzenetben kapnak értesítést a hallgatók.
Az iskolák támogatást nyújtanak az Önök szakmai fejlődéséhez tanulmányaik során, ezért az Egyetem tisztelettel kéri, hogy az alábbi táblázat szerint a megjelenést és a tanítási órák kezdési időpontját szíveskedjenek pontosan betartani az intézményekben zajló nevelő és oktató munkával történő zavartalan együttműködésük érdekében! Ilyen célból is érdemes a gyakorlatukat megelőzően az adott iskola pedagógiai programját és házirendjét áttanulmányozniuk, mely az iskolák weboldalán elérhető.

	[bookmark: _Hlk220056857]Iskola neve
	Címe
	Gyülekező pontos ideje és helye
	Tanóra kezdés időpontja

	Bársony János Római Katolikus Általános Iskola
	3531 Miskolc, Bársony János u. 27.
	7:45
gyülekező a portánál
	8:00

	Miskolci Hermann Ottó Általános Iskola és Alapfokú Művészeti Iskola
	3529 Miskolc, Gesztenyés utca 25.
	7:30
gyülekező a portánál
	7:45

	Miskolci Szabó Lőrinc Általános Iskola
	3530 Miskolc, Vörösmarty u. 76.
	7:30
gyülekező a portánál
	7:45

	Szent Imre Római Katolikus Általános Iskola és Óvoda
	3532 Miskolc, Fadrusz J. út 
3-8.
	7:45
gyülekező a portánál
	8:00


2. A tantárgyleírásban jelölt további előírt követelmények – alsó tagozatban, 1-4. évfolyamon minden osztályban – saját szervezésben teljesítendők, tetszőlegesen (például lakóhely közelében) választott, a hallgatót befogadó köznevelési intézményben (általános iskola).
3. Figyelem: a szakmai gyakorlat kurzusai szakmailag egymásra épülnek, vagyis a következő szemeszter gyakorlata csak akkor vehető fel a tanulmányi rendszerben, ha az előző szemeszter gyakorlatát sikerrel teljesítette valaki. 

[bookmark: _Toc233101623]A HALLGATÓK ELVÁRT MEGJELENÉSE ÉS MAGATARTÁSA A GYAKORLAT SORÁN

A hallgató köteles a gyakorlat megkezdése előtt az iskola kijelölt helyiségében a megadott időpontban megjelenni, késéssel az ott zajló pedagógiai munkát nem zavarhatja. Az intézményekben folyó nevelés és oktatás zavartalansága miatt az iskolai órákon a gyakorlatot végző hallgatóknak a mobiltelefonjukat ki kell kapcsolniuk, valamint az étkezést és folyadékfogasztást is mellőzniük kell.
Az iskolában általános követelmény a házirend követése, a pedagógusoktól elvárt megjelenési, öltözködési és viselkedési szabályok betartása. A hallgató a megfigyelés során elsősorban megfigyelői szerepet töltsön be. A gyermekek közeledését fogadja barátságosan, de tartsa tiszteletben az osztály működését és a pedagógus vezető szerepét.
Az intézményekben a gyakorlatvezető pedagógus által meghatározott módon zajlik a gyakorlat, így a hallgatónak szükséges figyelemmel kísérnie a számára elmondottakat (információk, menetrend, kérések stb.). 
A hallgató szakmai támogatásban részesül az adott intézményben, ahol bizalommal fogadják őt. Kulturált kommunikációjával, attitűdjével egyúttal az Egyetemet is képviseli, ezért elvárt, hogy a hallgató az intézményhez méltó módon vegyen részt a gyakorlaton. 
Amennyiben a hallgató késve érkezik vagy megjelenése és viselkedése nem az előírásoknak megfelelő, a gyakorlati napon nem vehet részt.

[bookmark: _Toc233101624]TANTÁRGYLEÍRÁS TELJES KÉPZÉSI IDŐBEN RÉSZTVEVŐ HALLGATÓKNAK

	(3.) Tantárgy neve: Pedagógiai megfigyelés – Fókuszban a tanuló és a tanévkezdés
	Kreditértéke: 3

	A tantárgy besorolása: kötelező

	A tantárgy elméleti vagy gyakorlati jellegének mértéke, „képzési karaktere”12: 100% gyakorlat

	A tanóra[footnoteRef:1] típusa: ea. / szem. / gyak. / konz. és óraszáma: 15 az adott félévben, [1: 
 Nftv. 108. § 41. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. ] 

(ha nem (csak) magyarul oktatják a tárgyat, akkor a nyelve: …………………)
Az adott ismeret átadásában alkalmazandó további (sajátos) módok, jellemzők[footnoteRef:2] (ha vannak): megfigyelés [2:  pl. esetismertetések, szerepjáték, tematikus prezentációk stb.] 


	A számonkérés módja (koll. / gyj. / egyéb[footnoteRef:3]): gyj. [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4] (ha vannak):  [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése ] 


	A tantárgy tantervi helye (hányadik félév): 3.

	Előtanulmányi feltételek (ha vannak): Pszichológiai megfigyelés

	Tantárgy-leírás: az elsajátítandó ismeretanyag tömör, ugyanakkor informáló leírása

	Cél, hogy a hallgatók megismerjék a tanévkezdés körülményeit, a kisiskolás gyermekek életkori sajátosságait. 
· Részvétel a tanévnyitó értekezleten és a tanévnyitó ünnepségen.
· Egyéni megfigyelések végzése a tanévkezdő első osztályosok tanítási óráin, napközis és szabadidős foglalkozásain.
· Az óvoda és az iskola közötti átmenet megfigyelése.
· Az első osztályos tanulók iskolai beilleszkedésnek, az ahhoz fűződő nehézségeknek és az azokkal való megküzdésnek a megfigyelése. 
· A tanító szervezési feladatainak, a beszoktatás menetének megfigyelése.
· A fegyelmezés gyakorlati megvalósításának, konfliktushelyzet esetén a konfliktuskezelés hatékony módszereinek megismerése.
· A játékos tanítás megfigyelése.
· Betekintés az elsős gyermekek tanításának módszertanába, motiválásuk, aktivizálásuk, pihentetésük lehetőségeibe.
· Betekintés az alsó tagozatos gyermekek tanításának módszertanába, motiválásuk, aktivizálásuk, pihentetésük lehetőségeibe.
· Az alsó tagozat egyes évfolyamain folyó oktatási-nevelési gyakorlat megismerése, a fokozatosság megfigyelése, elemzése.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező irodalom:
· A Nemzeti alaptanterv kiadásáról, bevezetéséről és alkalmazásáról szóló 110/2012. (VI. 4.) Korm. rendelet módosításáról szóló 5/2020. (I. 31.) Kormányrendelet https://www.oktatas2030.hu/wp-content/uploads/2020/02/nat2020-5-2020.-korm.-rendelet.pdf
· Kerettanterv (NAT 2020-hoz): https://www.oktatas.hu/kozneveles/kerettantervek/2020_nat/kerettanterv_alt_isk_1_4_evf
· A gyakorlóhely iskolai pedagógiai programja
· A Miskolci Egyetem mesterséges intelligencia használatáról szóló szabályzat https://www.uni-miskolc.hu/egyetemunk/kozerdeku-adatok/alapdokumentumok-szabalyzatok/szabalyzatok/

Ajánlott irodalom: 
· Schleicher, A. (2018). World Class: How to Build a 21st-Century School System. Paris: OECD Publishing. https://www.oecd.org/content/dam/oecd/en/publications/reports/2018/05/world-class_g1g8d583/9789264300002-en.pdf

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása:
· Ismeri az elsős tanulók életkori sajátosságait. 
· Ismeri az alsó tagozatos gyermekek testi, értelmi, érzelmi és szociális fejlődését.
· Ismeri a 6–12 éves gyerekek személyiségének kibontakoztatását megalapozó tudományos elméleteket, az első hat iskolaévnek a személyiség formálódásában és az élethosszig tartó tanulásra való felkészítésben betöltött szerepét.
· Rendelkezik 6–12 éves gyerekek, gyermekcsoportok és környezetük megismerésére, az őket érintő társadalmi folyamatok értelmezésére vonatkozó elméleti és módszertani tudással, gyermekjogi ismerettel.
· Tisztában van a tanulási, nevelési környezet szerepével és célszerű alakításának különböző módjaival.
· Ismeri a komplex oktatási-nevelési célok elérése érdekében szükséges képességek, készségek fejlesztésnek alapjait, feltételeit, módszertani eljárásait az adott fejlesztési szakaszban.
· Ismeri a tanévkezdés szervezési, oktatási, nevelési feladatait.
· Ismeri az általános iskolás gyermekek napi tevékenységét, az iskola alsó tagozatának működését.
· Ismeri a tanítói pálya szakmai, etikai követelményeit.
b) képességei:
·  Képes felismerni a gyermek, szülők, kollégák nehézségeit a tanévkezdéskor.
· A nevelési, fejlesztési célokat, feladatokat, tartalmakat képes a 6-12 éves gyerekek személyiségére, szociokulturális környezetének főbb jellemzőire tekintettel tervezni, a tapasztalatai alapján reflektálni.
· Támogató tanulási környezetet biztosít.
· A nevelési, fejlesztési célokat, feladatokat, tartalmakat képes a 6-12 éves gyerekek személyiségére, szociokulturális környezetének főbb jellemzőire tekintettel, differenciáltan értékelni. 
· A hospitáláson látott tevékenységekre szakszerűen reflektál.
· Együttműködik a nevelési folyamat többi szereplőjével, képes javaslatait szóban és írásban hitelesen és szakszerűen előadni, megvitatni. 
· Képes a tanítói munkára irányadó szakmai, etikai és jogi szabályozókhoz munkája során igazodni.
c) attitűd:
· Elfogadó attitűd, empátia jellemzi.
· Tevékenységét a 6–12 éves gyerekek fejlődésének támogatása iránti elkötelezettség irányítja. 
· Elkötelezett a 6–12 éves gyerekek teljes körű egészségfejlesztése iránt.
· Tanítói tevékenysége minden területén elkötelezett a különböző szociokulturális környezetből érkező, a sajátos nevelési igényű, illetve a fogyatékos gyerekek közösségbe történő beilleszkedésének támogatása iránt. 
· Tevékenysége során inkluzív szemléletet képvisel.
· Törekszik a családok kulturális hagyományainak tiszteletben tartására.
· Igényli az önreﬂexiót, a nevelési folyamat és saját tevékenysége több szempontú elemzését, értékelését. 
· Igénye van a folyamatos önfejlesztésre, szakmai megújulásra. 
· A pálya iránt elkötelezett.
d) autonómiája és felelőssége:
· A hatáskörébe tartozó területeken felelősséget vállal a 6–12 éves gyerekek fejlődéséért, kulcskompetenciáik hatékony megalapozásáért, kibontakoztatásáért.
· Felelősséggel vesz részt intézményében a harmonikus, támogató légkör kialakításában.
· A hatáskörébe tartozó területeken felelősséget vállal a kulturális hagyományok ápolásáért, a kultúrák közötti megértés és kommunikáció elősegítéséért.
· Munkájával összefüggő pedagógiai kérdésekben a jogszabályok és az intézményi keretek között – önállóan dönt. 
· Felelősséget vállal intézménye küldetéséért.



[bookmark: _Toc233101625]A HALLGATÓK TANULMÁNYI KÖTELEZETTSÉGEI

A gyakorlat abszolválásához a hallgatónak az Egyetem által előírt követelményeket a határidőket betartva kell teljesítenie. 
A hallgató minden szakmai gyakorlati alkalommal a gyakorlatvezető pedagógus instrukcióit követi, és az Egyetem által meghatározott szakmai dokumentációt készíti el. A hallgató a gyakorlata során a gyakorlati naplójába jegyzetel, vagy beszámolót, vázlatot, előadást készít a Gyakorlati Útmutató, illetve a kurzust vezető egyetemi oktató által meghatározott formában.
A gyakorlati napló egy vastag füzet vagy csatos mappa. A fedőlapra kerül: a hallgató neve, tagozat, szak, évfolyam. A kézírással készült tanórai feljegyzéseket minden óra végén, de legkésőbb az adott gyakorlati nap végén a gyakorlatvezető pedagógus aláírásával hitelesíti. A gyakorlati napló a hallgató szakmai gyakorlattal kapcsolatos bejegyzéseit (megfigyeléseket, feljegyzéseket, beszámolókat, óravázlatokat stb.), vagy az egyetemi oktató, gyakorlatvezető pedagógus által kijelölt más feladatokat tartalmazza a tanulmányok kezdetétől a végéig. 
A gyakorlati napló egy vagy több félévet is felölelhet. A gyakorlati naplót kérésre a hallgatónak be kell tudnia mutatni az Egyetemen, egyes elemeit elektronikus formában (szkennelve) fel kell tudnia tölteni az Egyetem tárhelyeire. A gyakorlati napló(ka)t a hallgató őrizze meg a tanulmányai végéig, illetve szkennelve, elektronikus formában is őrizzen róla biztonsági másolatot. A szakmai gyakorlaton vezetett és a hallgató által átdolgozott, javított szakmai dokumentáció és annak részei a hallgató munkaportfóliójához tartozik, azaz olyan gyűjteményt alkot, amellyel dokumentálni tudja a szakmai fejlődését a tanulmányai során.
A kurzus teljesítésének feltétele az egyetemi oktató által kijelölt gyakorlati dokumentációk feltöltése az Egyetem online felületére. A féléves feladatok egyes részeit elektronikus formában kell feltölteni a kurzus (gyakorlat) e-learning felületére. A félévente feltöltésre kerülő elektronikus anyagokat a hallgatók önállóan is gyűjtik (pl. offline számítógépes mappába), amelyet a tanulmányaik végéig meg kell őrizniük!



A portfólióhoz elkészített dokumentáció benyújtási határideje: 2026. november 15.

Teljesítendő tevékenységek: 
A gyakorlat célja, hogy a hallgatók megismerjék a tanévkezdés folyamatát, az alsó tagozatos, különösen az első osztályos tanulók életkori sajátosságait, iskolai beilleszkedését, valamint betekintést nyerjenek a tanítói munka szervezési, nevelési és oktatási módszereibe.

	TEVÉKENYSÉG
	TARTALOM/FELADAT
	PRODUKTUM

	Részvétel a tanévnyitó értekezleten és a tanévnyitó ünnepségen.
	Megfigyelés
	- Hospitálási napló reflexiókkal


- Minden hospitált osztályban 2-4 fotó készítése. Megnevezni, hogy milyen tevékenység során készült az adott fotó (külön, önálló dokumentumban kerül benyújtásra)

	Egyéni megfigyelések végzése a tanévkezdő első osztályosok tanítási óráin, napközis és szabadidős foglalkozásain.

· A játékos tanítás megfigyelése.

· Betekintés az alsó tagozatos gyermekek (első osztályosok kötelezően!) tanításának módszertanába, motiválásuk, aktivizálásuk, relaxációjuk és rekreációjuk lehetőségeibe.
	Megfigyelés, reflexió
	

	Az óvoda és az iskola közötti átmenet megfigyelése.
	Megfigyelés: kötelező legalább 1 tanítási nap első (1.) osztályban!
	

	Az első osztályos tanulók iskolai beilleszkedésnek, az ahhoz fűződő nehézségeknek és az azokkal való megküzdésnek a megfigyelése.


	A tanulói viselkedés életkori sajátosságainak megfigyelése (szabálytudat, feladattudat, önkontroll, érzelemi intelligencia). Az iskola mint másodlagos szocializációs szintér (szociális együttműködési képességek szintje és jellemzői).
	

	A viselkedési problémák kezelése, konfliktushelyzet esetén a konfliktuskezelés hatékony módszereinek megismerése.
	Egy konfliktushelyzet rövid bemutatása és kezelésének reflektív elemzése.
	



[bookmark: _Hlk219655463]A hallgató önálló szervezéssel kezdi a gyakorlatát az iskola tanévelőkészítő eseményein való részvétellel – például tanévnyitó értekezlet, tanévnyitó. A teljes gyakorlatot legkésőbb október 16-ig teljesíteni szükséges.
Az egyetem egy péntek délelőttöt (5 óra) szervez miskolci intézményben, melyről a további tudnivalókat (például beosztás) a kurzusvezető oktató pontosítja.
A gyakorlat többi részében – vagyis az egyénileg választott iskolai helyszínen – az összes további feladat teljesítése szükséges. 



A gyakorlat összesen 15 óra terjedelmű (hospitálás + tevékenység) az alábbi megoszlás szerint:
· 5 óra az egyetem által miskolci intézménybe szervezett gyakorlat,
· 10 óra gyakorlat az egyénileg választott iskolában önálló szervezésben. 
[bookmark: _Hlk220058341]A megfigyelések kidolgozásához szükséges további információk jelen dokumentum „A FÉLÉVES GYAKORLAT TELJESÍTÉSÉHEZ SZÜKSÉGES DOKUMENTUMOK” című mellékletében találhatóak.

[bookmark: _Toc233101626]A GYAKORLATVEZETŐ PEDAGÓGUS FELADATAI

A gyakorlatvezető pedagógus olyan tanító végzettséggel és legalább 5 éves nevelési-oktatási tapasztalattal rendelkező szakember, akit az adott intézmény jelöl ki a hallgató gyakorlati tevékenységének koordinálására, mentorálására és értékelésére. 
A gyakorlatvezető pedagógus a tantárgyleírásban szereplő célok és tevékenységlista szerint megszervezi és demonstrálja a hallgató által teljesítendő feladatokhoz (lásd az előző, „A HALLGATÓK TANULMÁNYI KÖTELEZETTSÉGEI” c. fejezet) szükséges tevékenységeket, valamint biztosítja a jelenségek és történések megfigyelését, amely alapján a hallgató elkészíti írásos dokumentációit (beszámoló/vázlat/előadás), illetve vezeti a gyakorlati naplót. A gyakorlatvezető pedagógus ez utóbbi dokumentációk elkészítéséhez nyújt szakmai szempontú tanácsokat, valamint aláírásával igazolja az egyes események és tevékenységek során készült hallgatói feljegyzések hitelességét. A gyakorlatvezető pedagógus ezenkívül válaszol a hallgató felmerülő kérdéseire, segíti a folyamatok értelmezését. 



[bookmark: _Toc233101627]MELLÉKLETEK - DOKUMENTUMOK
[bookmark: _Toc233101628]BEFOGADÓ NYILATKOZAT

BEFOGADÓ NYILATKOZAT[footnoteRef:5] [5:  A BEFOGADÓ NYILATKOZAT 2026. augusztus 25-ig beküldendő a pkk@uni-miskolc.hu címre. ] 


Fogadó intézmény neve és címe:
………………………………………………………………………  ……………………………………………………………………….
A gyakorlatvezető pedagógus neve, telefonszáma és e-mail címe:
………………………………………………………………………  ……………………………………………………………………….
……………………………………………………………………..
Alulírott, az fent nevezet intézet intézmény igazgatójaként hozzájárulok, hogy a Miskolci Egyetem alább megjelölt „Tanító” BA szakos, levelező tagozatos hallgató intézményünkben a Pedagógiai megfigyelés – Fókuszban a tanuló és a tanévkezdés kurzust ………… óraszámban teljesítse.

A hallgató neve: ..........................................................…..
Neptunkódja: ……………………………………………………………….
Évfolyam, szak: ..........................................................……. 

Kelt………………………, 20………………………………..

P.H.
	……………………………………………
	Intézményvezető

[bookmark: _Toc233101629]A FÉLÉVES GYAKORLAT TELJESÍTÉSÉHEZ SZÜKSÉGES FELADATOK ÉS DOKUMENTUMOK

PSZICHOLÓGIAI MEGFIGYELÉS 

1. feladat: Befogadó nyilatkozat elküldése a pkk@uni-miskolc.hu címre
Beküldés határideje: 2026. augusztus 25. 

2. feladat: Gyakorlati napló vezetésének dokumentálása
Gyakorlati napló feljegyzései gyakorlati napokon – összesen legalább 5 - maximum 10 oldal terjedelem.
A hallgató minden gyakorlati helyén megfigyelt szempontokról feljegyzéseket készít (1-2 oldal teljedelemben) a Gyakorlati naplójába az Útmutatóban megadott szempontok alapján, amelyet a végén a gyakorlatvezető pedagógus aláírásával hitelesít:
· „A hallgató a gyakorlati kötelezettségeinek eleget tett.” szöveggel,
· OLVASHATÓ NÉV és ALÁÍRÁS,
· INTÉZMÉNY NEVE,
· DÁTUM.
A gyakorlati napló feljegyzéseiben minden tevékenység jól beazonosítható módon jelenjen meg az adott intézmény feltüntetésével együtt.
Minden gyakorlati nap végén a megfigyeltekre vonatkozóan legalább fél oldal terjedelmű reflexió kerüljön megfogalmazásra. 
A feljegyzéseket (legalább 5 - maximum 10 oldal terjedelemben) a hallgató szkenneli és feltölti a gyakorlat e-Learning felületére. 
[bookmark: _Hlk220059193]A jegyzetírás formátuma szabadon választható, ám legfőbb kritériuma, hogy rendszerezett és olvasható legyen. A feltöltött naplónak szkennelt formában is jól olvashatónak kell lennie, ellenkező esetben a feltöltött anyag visszautasításra kerül.

3. feladat: Fotómelléklet készítése
A gyakorlat során fotódokumentumot kell készíteni – minden hospitált osztályban 2-4 fotó az elvárás. 
A fotókat lássa el sorszámmal és címmel, 2-3 mondatban mutassa be, hogy milyen tevékenység során készült az adott fotó.
A fotómellékletet egybeszerkesztve, egyetlen önálló word/pdf dokumentumoként nyújtsa be. 
! Fontos, hogy a hatályos személyiségi jogi és adatvédelemi jogszabályok értelmében a fotók kizárólag a gyermekek és a dolgozók arcának láthatósága nélkül, azok kitakarásával használhatóak fel. 

4. [bookmark: _Hlk220057833]feladat: Dokumentumok feltöltése az e-Learning felületen erre a célra kialakított mappába
1. Egyetem által szervezett miskolci intézmény megfigyelési anyaga (pdf) 
[bookmark: _Hlk219491975]– Egységes fájlnév megadása: „saját név_3félélv_01” (például: „Példa Panna_3félév_01”)

[bookmark: _Hlk219492007]2. Egyénileg választott intézmény megfigyelési anyaga (pdf)
– Egységes fájlnév megadása: „saját név_3félélv_02” (például: „Példa Panna_3félév_02”)

3. Fotómelléklet (word/pdf)
– Egységes fájlnév megadása: „saját név_3félélv_03” (például: „Példa Panna_3félév_03”)

A fent felsorolt három dokumentumon túl ne töltsön fel többet, mert az hibának számít! Kizárólag a fenti fájlneveken mentett három dokumentum kerül értékelésre. 

Az elkészült dokumentumok (2-4. feladat) feltöltési határideje: 2026. november 15.

